  

Poštovani,

Regionalna zaklada za lokalni razvoj Zamah u suradnji s Koprivničko-križevačkom županijom i programom JAKO pozivaju vas na

predstavljanje natječaja Ministarstva socijalne politike i mladih i Ministarstva znanosti obrazovanja i sporta

za projekte usmjerene **prevenciji nasilja** nad i među djecom i mladima

koje će se održati **utorak, 4. ožujka 2014. godine u 12 sati** u prostorijama Koprivničko-križevačke županije, Nemčićeva 5, soba 28/1.

**Natječaj** je namijenjen udrugama koje se bave djecom i mladima koje na ovaj natječaj mogu prijaviti jednogodišnje projekte u partnerstvu s najmanje jednim partnerom, i to barem s jednom **ustanovom socijalne skrbi ili obrazovnom ustanovom**, ovisno o prioritetnom području (prevencija nasilja nad djecom i mladima ili prevencija međuvršnjačkog nasilja).

Ukupno će se putem natječaja dodijeliti **6 milijuna kuna** (od najmanje 50.000,00 do 200.000,00 kuna po projektu).

**Regionalna zaklada za lokalni razvoj ZAMAH** uključena je u provedbu natječaja na osnovi potpisanog Sporazuma o partnerstvu u provedbi Decentraliziranog modela financiranja razvoja civilnog društva u Republici Hrvatskoj s Nacionalnom zakladom za razvoj civilnoga društva za područje Zagrebačke, Koprivničko-križevačke, Bjelovarsko-bilogorske, Varaždinske i Međimurske županije te Grada Zagreba.

Ovom ćemo prigodom sve potencijalne prijavitelje upoznati s uvjetima i načinima prijave, prihvatljivim aktivnostima i partnerstvima, detaljima natječajne dokumentacije i ostalim korisnim informacijama.

Natječajna dokumentacija dostupna je na internetskoj stranici [**www.zamah.hr**](http://www.zamah.hr).

Molimo Vas za prijavu dolaska na <http://www.zamah.hr/prijavnica/>

Srdačan pozdrav,

**Ivana Zima**

Zaklada Zamah